
A víziközmű vagyon átadás-átvételi eljárás lefolytatásához az alábbi adatok, dokumentumok szükségesek (önkormányzat, illetve szolgáltató érintettség szerint)

· 1. melléklet – Az állami tulajdonba kerülő víziközmű vagyonelemek tételes listája főkönyvi számmal, számviteli nyilvántartási érték megjelölésével, Excel formátumban digitálisan, valamint nyomtatott formában. (Kérjük jelezzék, amennyiben az érintett vagyonelemhez kötődő egyéb hasznosítás is felmerül (pl. távközlési szolgáltatók bérleti díj fizetése a víztornyon elhelyezett antenna után).
· 2. melléklet – Az állami tulajdonba kerülő víziközmű működtető vagyonelemek tételes listája számviteli nyilvántartási érték megjelölésével Excel formátumban digitálisan, valamint nyomtatott formában.
· Az 1. és 2. mellékletek alapján kérjük a csatolt „Migrációs tábla” kitöltésének előkészítését. A későbbiekben kérjük ezen táblát a szerződés hatályba lépésének napja (fordulónap) szerinti aktuális értékkel kitölteni. és megküldeni. 
· 3. melléklet – A víziközmű fejlesztésre fel nem használt források kimutatása. (nincs alaki/formai kötöttség)
· 4. melléklet – Szolgáltató és az Önkormányzatok között fennálló bérletidíj tartozásból eredő követelések és elszámolások listája/kimutatása. (nincs alaki/formai kötöttség)
· 5. melléklet – Az Európai Uniós pályázati forrásból megvalósuló/megvalósult víziközmű fejlesztési projektekhez/beruházásokhoz kapcsolódó támogatási szerződések és konzorciumi megállapodások másolatai. Ezalatt értünk minden aktív-futó vagy fenntartási időszakkal érintett projektet. Valamint egyéb szerződési kötelezettséggel érintett víziközmű-vagyonelemkehez kapcsolódó megállapodások másolatait (bérleti szerződések, jelzálogjog fedezet stb.).
· 6. melléklet – Víziközművel érintett ingatlanok felsorolása (melyek - közfeladat ellátás céljából - térítésmentes átadásra kerülnek).
· 7. melléklet – Az átadásra kerülő gépjárművek listája Excel formátumban digitálisan, valamint nyomtatott formában.
· 8. melléklet – Közgyűlési határozat (integrációval kapcsolatban) az Önkormányzat részéről
· 9. melléklet – Vízvezetési szolgalmi joggal érintett ingatlanok felsorolása (ingatlan-nyilvántartási változásbejegyzésre alkalmas megállapodás). 
· 10. melléklet – A létesítményekkel kapcsolatos műszaki dokumentációk átadása. (pl. gépészeti rajzok, alaprajz, egyéb műszaki dokumentáció stb).
· 11. melléklet – Tárgyévi Gördülő Fejlesztési Terv.
· 12. melléklet – Az ellátásért felelős önkormányzat MEKH által jóváhagyott Gördülő Fejlesztési Tervében nem szereplő, víziközműnek minősülő vagyonelemeken tervezett, a helyi képviselő testület által már véleményezett közép-, és hosszútávú fejlesztési elképzelések műszaki dokumentumai (műszaki leírások, szakmai ismertetők, tanulmánytervek, engedélyezési/ kiviteli tervdokumentációk, hatósági engedélyek, megtérülési számítások, költségvetések /költségbecslések).
Ezen felsorolt dokumentumok a víziközmű átadására irányuló tranzakciós megállapodás mellékleteit képezik.
Amennyiben a fent felsorolt dokumentumok nem állnak rendelkezésre, vagy nem relevánsak arról nemleges nyilatkozat kiállítása szükséges az Önkormányzat részéről. Az átadás átvétel során keletkező dokumentumokat hitelesítéssel kérjük ellátni. Kivételt képez ez alól a Migrációs tábla.

